Diari Oficial de la Generalitat Valenciana


Sumari del DOGV 3911, del 05-01-2001 (2000/10430)

RESOLUCIÓ de 17 de novembre de 2000, del conseller d'Obres Públiques, Urbanisme i Transports, per la qual s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació del sistema de col·lectors, emissari submarí i estació depuradora d'aigües residuals de Torreblanca (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3911

Data del DOGV
:   05-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10837


Data del document
:   17-11-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Entitat Pública de Sanejament d'Aigües Residuals de la Comunitat Valenciana
    * Torreblanca
    * delegació de poders
    * tractament de l'aigua

RESOLUCIÓ de 17 de novembre de 2000, del conseller d'Obres Públiques, Urbanisme i Transports, per la qual s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació del sistema de col·lectors, emissari submarí i estació depuradora d'aigües residuals de Torreblanca (Castelló). [2000/A10452]
  
Antecedents de fet
  
Les obres corresponents al projecte de col·lectors emissari submarí i estació depuradora d'aigües residuals de Torreblanca (exp. núm. 94/GV/0051), van ser contractades per l'Entitat de Sanejament amb data 12 de març de 1997, en virtut de la comanda de gestió efectuada a favor seu, per mitjà de la Resolució de data 29 de juliol de 1994, de la Conselleria d'Obres Públiques, Urbanisme i Transports.
  
Concloses les obres, amb data 3 de setembre de 1999, va tindre lloc la recepció d'aquestes, i s'inicia, a partir d'aquell moment, el corresponent període de garantia, amb una duració de dos anys, durant el qual, i de conformitat amb les condicions del contracte, el contractista està obligat a realitzar l'explotació de les instal·lacions corresponents.
  
Atés que el dia 3 de setembre de 2001 conclou el citat període de garantia, i en conseqüència, el termini d'execució del contracte corresponent a l'explotació de les mencionades obres, conclou, així mateix, en aquesta data la vigència de la comanda de gestió atorgada en el seu dia a l'Entitat de Sanejament d'Aigües Residuals.
  
I així, amb l'objecte de garantir el normal funcionament de les instal·lacions i evitar interrupcions en el servei de sanejament i depuració d'aigües residuals dels municipis servits, es fa necessari efectuar una nova comanda de gestió d'acord amb els articles 14.2 i 16.a de la Llei 2/1992, de 26 de març, de Sanejament d'Aigües Residuals de la Comunitat Valenciana.
  
Fonaments de dret
  
D'acord amb l'article 16.a de la Llei 2/1992, de 26 de març, de Sanejament d'Aigües Residuals de la Comunitat Valenciana, que estableix, entre les funcions que corresponen a l'Entitat Pública de Sanejament, gestionar l'explotació de les instal·lacions de sanejament i depuració que la Generalitat Valenciana determine.
  
Segons l'article 14.2 de la citada llei, la relació de la Generalitat amb l'Entitat Pública de Sanejament d'Aigües Residuals es realitzarà a través de la Conselleria d'Obres Públiques, Urbanisme i Transports.
  
Vista la proposta de la Direcció General d'Obres Públiques.
  
En virtut d'això, i de conformitat amb allò que s'ha establit en els articles 14.2 i 16.a de la Llei 2/1992, de 26 de març, l'article 35 de la Llei 5/1983, de 30 de desembre, del Govern Valencià, i l'article 7 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Encomanar a l'Entitat Pública de Sanejament i Depuració d'Aigües Residuals la gestió de l'explotació del sistema de sanejament i depuració d'aigües residuals de Torreblanca (Castelló), amb el fi de garantir l'adequada explotació d'aquestes, a partir de la finalització del període de garantia de les obres.
  
Contra la present resolució, que posa fi a la via administrativa, podrà interposar-se, amb caràcter postestatiu, un recurs de reposició davant del mateix òrgan que va dictar la resolució en el termini d'un mes, comptador des de l'endemà de la seua notificació, en virtut d'allò que s'ha disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en la redacció donada a aquests per la Llei 4/1999, de 13 de gener (BOE núm. 12, de 14 de gener).
  
A pesar del que es disposa el paràgraf anterior, la present resolució podrà ser impugnada directament davant del Jutjat Contenciós Administratiu de la ciutat de València, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de notificació d'aquesta, o si és procedent, de la resolució expressa del recurs potestatiu de reposició, de conformitat amb allò que s'ha establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar, si és procedent, qualsevol altre recurs que s'estime procedent.
  
València, 17 de novembre de 2000.- El conseller d'Obres Públiques, Urbanisme i Transports: José Ramón García Antón.